Legend of Kiiapakaa. 135 



o ke kulou ana, o ike oe ia ia. O ko'n makuakane no ia o Pakaa, owau no kana keiki o 

 Kuapakaa, nona mai no ko'u inoa. No ke akaakaa o ko ili i ka awa, a nana hoi au i ao i 

 na hana a pan ou e ke 'Hi." 



Ma keia olelo a Kuapakaa, hooniaopopo loa mai la o Keawenuiaunii nie ka ninau 

 liou mai ia ia. Ia \va, hai paa loa aku o Kuapakaa, me ka olelo aku : "la oukou i hoi 

 mai ai mai ka lae o Kalaau mai, a pae kakou i uka, o ko malo no ka'u i lawe aku ai nou, 

 o ko kapa no, o ko awa no, o ko apu no ; aka, ua ao mai o Pakaa ia'u, e hai au ia oe no'u, 

 a e huna ia ia." 



A lohe o Keawenuiaunii i keia mau olelo a Kuapakaa, uwc iho la ia me ka len nui 

 ia Pakaa, a me ke keiki, o Kuapakaa, a i)au ka uwe ana, kena aku la ke 'Hi, e make na ka- 

 naka ona. 



A make lakou, kena aku la o Keawenuiaumi, e kii wikiwiki o Kuapakaa, ia Pa- 

 kaa a lawe mai. Kau aku la o Kuapakaa maluna o ka waa Heihei ona, a holo aku la i 

 ka wanaao, a kiekie ka la, komo i Molokai, hekau iho la no ka waa i kai me ka pae ole i 

 uka, kii aku la ia Pakaa. 



A hiki aku la ia, aloha a pan ke aloha ana, ninau mai o Pakaa: "Ua make o'u 

 hoapaio?" "Ae, ia makou i holo ai, a Waimea i Kauai, huai au ia Laamaomao, loaa ma- 

 kou i ka ino, ia loaa ana, haawi au i na ao loulu, a koe o Hookeleihilo a me Hookelei- 

 ])una ; pela ka ai, me ka ia, ka wai, a make iho la laua. A haalele makou ia Kauai, a holo 

 makou a pae ma Hawaii i Kawaihae, haalele ia no wau e kuu haku, a me na kanaka i ke 

 awa. Ia wa, heihei hou mai nei au me kekahi mau kanaka ona, a eo ia'u, pepehi ia mai 

 nei a make. A make na kanaka, hai aku nei au ia oe a me a'u i ke 'Hi, ia Keawenuiaumi, 

 a nolaila au i kii mai la ia oe, e holo kaua." Ninau mai o Pakaa: "Heaha na pono a ko 

 haku ia oe?" "Aole." "Ae, o hoi hou a olelo aku i ko haku, i olelo mai nei o Pakaa ia'u, 

 aia ka a hoihoi mai oe i na aina au i lawe ai, a me na mea a pan au i lawe ai, alalia, ae e 

 hoi mai me oe, a i ae ole oe, aole e hoi mai." 



A pan ka olelo a Pakaa i ke keiki, holo mai la ia a hiki i Hawaii, a lohe o Keawe- 

 nuiaumi i na olelo a Pakaa, ae mai la i na mea a pau loa, aole kekahi mea e koe i ka hoi- 

 hoi ia me Pakaa, wahi a Keawenuiaumi: "Ke ae aku nei au e hoi mai ia a noho pu me 

 a'u." Ia wa, i hao ai o Kuapakaa i kona mana a holo aku la a ])ae i Molokai, hai aku la 

 i na olelo a Keawenuiaumi a pau loa, a lohe ia, kau iho la i luna <> ka waa a hoi aku la 

 ia Hawaii. 



A hiki i mua o Keawenuiaumi, lele mai la ia iluna o Pakaa, a uwe kaukau iho la, 

 no kona hana ino i ke kauwa maikai, a pau ka uwe ana, haawi aku la o Keawenuiaumi 

 ia Hawaii a puni ia Pakaa, a noho alii iho la ia e like me mamua, alalia pau keia kaao. 



